
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Σύσταση Αναπτυξιακού Συνδέσμου 11ης Γεωγραφικής Ενότητας 

Ν. Ηλείας . 1 

Συγκρότηση Επιτροπής Δημοσίων Κτημάτων στο Ν. Θεσπρω¬ 
τίας . 2 

Συγκρότηση Επιτροπής Συμβιβαστικού Προσδιορισμού Αποζημίω¬ 
σης από Απαλλοτριούμενα Ακίνητα στο Ν. Θεσπρωτίας .... 3 
Συγκρότηση Επιτροπής Στέγασης Δημοσίων Υπηρεσιών στο Ν. Θε¬ 
σπρωτίας . 4 

Συγκρότηση Επιτροπής καθορισμού των ορίων του αιγιαλού και πα¬ 
ραλίας και θέσεων αμμοληψίας στο Ν. Θεσπρωτίας . 5 

Συγκρότηση Επιτροπής Προεκτίμησης Απαλλοτριουμένων Ακινή¬ 
των στο Ν. Θεσπρωτίας. 6 

Συγκρότηση Επιτροπής Εκμίσθωσης και Εκποίησης Δημοσίων και 

Ανταλλαξίμων κτημάτων στις Δ.Ο.Υ. Ν. Θεσπρωτίας. 7 

Ψήφιση Οργανισμού Εσωτερικής Υπηρεσίας Κοινότητας Μικροθη- 

βών Ν. Μαγνησίας. 8 

Σύσταση συνδέσμου αποχέτευσης και βιολογικού καθαρισμού των 

παραλιακών κοινοτήτων της Νότιας Πιερίας. 9 

Κανονισμός Υπηρεσίας Συνδρομητικής Τηλομοιοτυπίας.10 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφαλμάτων στη Δ1γ/30812/88/27.1.1989 απόφαση 
του Υπουργού Υγείας, Πρόνοιας και Κοινωνικών Ασφαλί¬ 
σεων.11 

Διόρθωση σφαλμάτων στη Δ1γ/39705/88/27.1.1989 απόφαση 
του Υπουργού Υγείας, Πρόνοιας και Κοινωνικών Ασφαλί¬ 
σεων.12 


9/89, Καρδιακαυτίου αριθ. 7/89, Κοροίβου 1/89, Λευκοχωρίου 
αριθ. 2/89, Παλαιοχωρίου αριθ. 1/89 και Ρουπακιού αριθ. 3/89, 
αποφασίζουμε: 

1. Συστήνουμε στην 11η Γεωγραφική Ενότητα του Νομού Αναπτυ¬ 
ξιακό Σύνδεσμο με την επωνυμία «ΣΥΝΔΕΣΜΟΣ ΗΛΙΔΑΣ» στον οποίο 
θα μετέχουν ο Δήμος Γαστούνης και οι παραπάνω αναφερόμενες Κοινό¬ 
τητες. 

2. Σκοποί του Συνδέσμου είναι: 

α) Η εκπόνηση χωροταξικού σχεδίου και η μελέτη Προγράμματος 
ανάπτυξης της περιοχής. 

β) Η υποβοήθηση του ΟΤΑ του Συνδέσμου στην Καταγραφή και ιε- 
ράρχιση των αναγκών, στην αξιολόγηση των αναγκαίων έργων υποδο¬ 
μής και στον προγραμματισμό τους. 

γ) Η δημιουργία ή η επέκταση Τεχνικών Υπηρεσιών και η στελέ- 
χωσή τους με κατάλληλο Επιστημονικό και Τεχνικό Προσωπικό. 

δ) Η μελέτη, κατασκευή, διαχείριση και συντήρηση των έργων τεχνι¬ 
κής υποδομής, που θα τους αναθέτουν οι ΟΤΑ. 

ε) Η προμήθεια μηχανημάτων και υλικών για την κατασκευή και συ¬ 
ντήρηση των έργων. 

στ) Η προστασία του περιβάλλοντος 
ζ) Η αντιπυρική προστασία της περιοχής 

η) Η μελέτη, κατασκευή, διαχείριση και συντήρηση συστημάτων 
ύδρευσης και αποχέτευσης των ΟΤΑ. 

θ) Η καθαριότητα καθώς και η συλλογή, η αποκομιδή, η διάθεση και 
η επεξεργασία των απορριμμάτων. 

ι) Η προμήθεια και διαχείριση Συγκοινωνιακών Μέσων 
ια) Η μέριμνα για την εξασφάλιση γης για τη βοσκή των ζώων των 
δημοτών και η βελτίωση των βοσκοτόπων 

ιβ) Ότι δεν αναφέρεται στους παραπάνω σκοπούς και εντάσσεται στις 
αποκλειστικές και συντρέχουσες αρμοδιότητες των Δήμων και Κοινοτή¬ 
των (ΔΚΚ άρθρα 22, 23 και 24). 

3. Έσοδα του Αναπτυξιακού Συνδέσμου είναι: 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. 4303 (1) 

Σύσταση Αναπτυξιακού Συνδέσμου 11ης Γεωγραφικής Ενότητας Ν. 

Ηλείας. 

Η ΝΟΜΑΡΧΗΣ ΗΛΕΙΑΣ 
Έχοντας υπόψη: 

1. Τις διατάξεις των άρθρων 77,178,179, 180, 181,182 και 183 
του Δημοτικού και Κοινοτικού Κώδικα (ΠΔ 76/85). 

2. Την υπ’ αριθ. 34768/10.7.87 Κοινή απόφαση των Υπουργών 
Εσωτερικών Εθνικής Οικονομίας και Περιβάλλοντος Χωροταξίας και 
Δημοσίων Έργων, περί καθορισμού των γεωγραφικών ενοτήτων στο 
Νομό Ηλείας σε εφαρμογή του άρθρου 23 του Ν. 1416/84 για τη σύ¬ 
σταση αναπτυξιακών συνδέσμων (ΦΕΚ 476/3.9.1987 τ.Β'), 

3. Τις νομότυπες αποφάσεις του Δημοτικού Συμβουλίου Γαστούνης 
αριθ. 6/89 και των κοινοτικών Συμβουλίων Αγίας Μαύρος αριθ. 
2/89, Ήλιδας αριθ. 6/89, Καβάσιλα αριθ. 4/89, Καλυβιών Ήλιδας 


α) Εισφορά των μελών 10% επί των τακτικών εσόδων του προηγού¬ 
μενου, έτους 

β) Πρόσοδοι από την περιουσία του Συνδέσμου, 
γ) Δωρεές, επιχορηγήσεις και εισφορές από το Δημόσιο ή άλλα φυ¬ 
σικά ή νομικά Πρόσωπα ή Οργανισμούς - Δωρεές ομογενών κ.λπ. 

δ) Επιχορήγηση από τους φορείς του Δημοσίου Τομέα (άρθρο 1 παρ. 
6 Ν. 1256/82) για την εκτέλεση έργων, την κάλυψη διαφόρων δαπα¬ 
νών και την πληρωμή των αποδοχών του προσωπικού του συνδέσμου. 

ε) Πρόσοδοι από τους φόρους, τέλη δικαιώματα που επιβάλλονται 
υπέρ του Συνδέσμου. 

4. Έδρα του Συνδέσμου ορίζεται η Γαστούνη 

5. Χρονική διάρκεια: 30 χρόνια. 

Η απόφαση αυτή να δημοσιευθεί στην Εφημερίδα της Κυβερνήσεως. 


Πύργος, 21 Φεβρουάριου 1989 
Η Νομάρχης 

ΑΛΕΚΑ ΜΑΡΚΟΓΙΑΝΝΑΚΗ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 773 _ (2) 

Συγκρότηση Επιτροπής Δημοσίων Κτημάτων στο Ν. Θεσπρωτίας. 

Ο ΝΟΜΑΡΧΗΣ ΘΕΣΠΡΩΤΙΑΣ 
Έχοντας υπόψη: 

1. Τον αριθμ. Πρωτ. Δ 5791 Οργανισμό της Κεντρικής Υπηρεσίας 
του Υπουργείου Οικονομικών. 

2. Την αριθμ. 0667/153/28.11.88 Διαταγή του Υπουργείου Οι¬ 
κονομικών. 

3. Το άρθρο 2 Ν.Δ. 3713/1957 - ΦΕΚ 116/Α, Β.Δ. 11/ 
17.8.1956 ΦΕΚ 178/Α, άρθρο 13 Ν. 4377/1929 - ΦΕΚ 285/Α 
και κ.υ. απόφαση 0.208/181/1982 - ΦΕΚ. 214/Β), αποφασί¬ 
ζουμε: 

Α. Συγκροτούμε την Επιτροπή Δημοσίων Κτημάτων στις Νομαρχίες 
του κράτους από: 

α) Τον Πρόεδρο του Πρωτοδικείου της έδρας του Νομού, ως Πρόε¬ 
δρο. 

Σε περίπτωση κατά την οποία στην έδρα του Νομού δεν εδρεύει Πρω¬ 
τοδικείο, της Επιτροπής Προεδρεύει Πρωτόδικης, που ορίζεται από τον 
Πρόεδρο του αρμόδιου κατά τόπο Πρωτοδικείου. 

β) Τον Προϊστάμενος της Δ/νσης Εσωτερικών της Νομαρχίας. 

γ) Τον Προϊστάμενο Τεχνικών Υπηρεσιών της Νομαρχίας προκειμέ- 
νου για θέματα, που αφορούν στα αστικά κτήματα, καθώς και θέματα 
στέγασης δημοσιών υπηρεσιών ή το Δ/ντή Γεωργίας, προκειμένου για 
θέματα, που αφορούν σε αγροτικά κτήματα. 

Β. Στην Επιτροπή μετέχει χωρίς ψήφο, ο Προϊστάμενος Δ.Ο.Υ., της 
έδρας του Νομού ή ο νόμιμος αναπληρωτής του ή άλλος υπάλληλος, ή ο 
Προϊστάμενος της Κτηματικής Υπηρεσίας, όπου υπάρχει, που ορίζεται 
με απόφαση του Νομάρχη και ο οποίος εισηγείται τα θέματα της ημερή¬ 
σιας διάταξης. 

Γ. Η επιτροπή γνωμοδοτεί για θέματα δημοσίων κτημάτων και στέ¬ 
γασης δημοσίων υπηρεσιών, που ανάγονται κατά τις κείμενες διατά¬ 
ξεις, στην αρμοδιότητα του Νομάρχη και για κάθε άλλο θέμα των ίδιων 
αντικειμένων, εφόσον ζητηθεί η γνώμη της από το Νομάρχη. 

Επίσης γνωμοδοτεί και για θέματα εκκαθάρισης και εποπτείας εθνι¬ 
κών κληροδοτημάτων, που ανήκουν στην αρμοδιότητα του Νομάρχη, 
καθώς επίσης και για τον καθορισμό του τιμήματος εκποίησης, κατά τις 
κείμενες διατάξεις, δημοσίων κτημάτων για την ίδρυση σ’ αυτά νέων ξε¬ 
νοδοχειακών εγκαταστάσεων. Επίσης αποφασίζει ή γνωμοδοτεί, κατά 
περίπτωση, για κάθε θέμα, που αφορά στη ρευστοποίηση και γενικά στη 
διοίκηση και διαχείριση ανταλλαξίμων κτημάτων, που υπάγονται στην 
αρμοδιότητα της αρμόδιας για τη διαχείριση δημοσίων κτημάτων, 
Δ.Ο.Υ., δηλαδή: 

α) Για την απευθείας πώληση ή κατακύρωοη δημοπρασίας πώλησης 
ανταλλαξίμων αστικών ή αγροτικών ακινήτων, καθώς και την προκή¬ 
ρυξη δημοπρασιών πώλησης των ανταλλαξίμων κτημάτων. 

β) Για την εκμίσθωση ανταλλαξίμων κτημάτων, καθώς και για την 
επισκευή των ακινήτων. 

γ) Για την αυξομείωση αξίας των ανταλλαξίμων κτημάτων, που ανα¬ 
γράφονται στο κτηματολόγιο, καθώς και τη συνένωση ή το διαχωρισμό 
των κτημάτων. 

δ) Για την αποκατάσταση εκπτώτων ή υπερημέρων μισθωτών ή 
αγοραστών ακινήτων στα μισθωτικά ή αγοραστικά δικαιώματα αυτών, 
καθώς και για την απαλλαγή αυτών, από τις συνέπειες της έκπτωσης, 
με καταβολή ή όχι τόκων υπερημερίας, για τη χρονική περίοδο, κατά 
την οποία καθυστέρησαν την υπογραφή των τίτλων. 

ε) Για τη χορήγηση αδειών υλοτομίας σε ανταλλάξιμα δάση. 

στ) Για την εξαγορά τμημάτων οικοπέδων, που προσκυρώνονται σε 
ανταλλάξιμα ακίνητα. 

ζ) Για τη διαγραφή από το Κτηματολόγιο κτημάτων, στα οποία ανα¬ 
γνωρίστηκε δικαίωμα κυριότητας, με αμετάκλητη απόφαση των Δικα¬ 
στηρίων ή με απόφαση του Υπουργού των Οικονομικών, ύστερα από 
γνωμοδότηση του Γνωμοδοτικού Συμβουλίου Δημοσίων κτημάτων και 
Ανταλλάξιμης Περιουσίας ή κτημάτων, που εμπίπτουν στο Ν. 18/ 
1944 (ΦΕΚ 14/Α). 

Δ. Γραμματέα της Επιτροπής ορίζουμε υπάλληλο της Δ.Ο.Υ. Ηγου¬ 
μενίτσας. 

Ε. Ως αναπληρωματικά μέλη των ανωτέρω, ορίζουμε με τους νόμι¬ 
μους αναπληρωτές αυτών. 

Ζ. Ο χρόνος και ο τόπος συνεδριάσεως της Επιτροπής θα ορίζεται 
κάθε φορά, από τον Πρόεδρο της Επιτροπής. 

Η. Η παρούσα ισχύει από τη δημοσίευσή της στην Εφημερίδα της 


Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ηγουμενίτσα, 22 Φεβρουάριου 1989 

Ο Νομάρχης 
ΠΑΝ. ΣΚΑΛΤΣΑΣ 

-φ- 

Αριθ. 774 . (3) 

Συγκρότηση Επιτροπής Συμβιβαστικού Προσδιορισμού Αποζημίωσης 
από Απαλλοτριούμενα Ακίνητα στο Ν. Θεσπρωτίας. 

Ο ΝΟΜΑΡΧΗΣ ΘΕΣΠΡΩΤΙΑΣ 
Έχοντας υπόψη: 

1. Τον αριθμ. πρωτ. Δ. 5791 Οργανισμό της Κεντρικής Υπηρεσίας 
του Υπουργείου Οικονομικών. 

2. Την αριθμ. 0.667/153/28.11.88 Διαταγή του Υπουργείου Οι¬ 
κονομικών. 

3. Το άρθρο 37α Α.Ν. 1731/1939 - ΦΕΚ 192/Α, άρθρου 29 Ν.Δ. 
797/1971 - ΦΕΚ1/Α και κ.υ. απόφαση 0.208/181/26.4.1982 - 
ΦΕΚ 214/Β, αποφασίζουμε: 

Α. Συγκροτούμε την Επιτροπή Συμβιβαστικού προσδιορισμού απο¬ 
ζημίωσης από απαλλοτριούμενα ακίνητα, από: 

α) Τον Πρόεδρο Πρωτοδικών, ως Πρόεδρο. 

β) Τον αρμόδιο Προϊστάμενο Δ.Ο.Υ. και 

γ) Τον προϊστάμενο της Δ/νσης Γεωργίας του Νομού ή αν πρόκειται 
για απαλλοτρίωση αστικού ακινήτου, το μηχανικό του Δημοσίου. 

Η συμμετοχή του κάθε μέλους προσδιορίζεται από την τοποθεσία του 
ακινήτου, που απαλλοτριώνεται. 

Β. Οι αρμοδιότητες της Επιτροπής προσδιορίζονται από τις σχετικές 
διατάξεις του Α.Ν. 1731/1939 και του Ν.Δ. 797/1971. 

Γ. Η παρούσα ισχύει από τη δημοσίευσή της στην Εφημερίδα της Κυ¬ 
βερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ηγουμενίτσα, 22 Φεβρουάριου 1989 

Ο Νομάρχης 
ΠΑΝ. ΣΚΑΛΤΣΑΣ 

-♦- 

Αριθ. 775 (4) 

Συγκρότηση Επιτροπής Στέγασης Δημοσίων Υπηρεσιών στο Ν. Θε¬ 
σπρωτίας. 

Ο ΝΟΜΑΡΧΗΣ ΘΕΣΠΡΩΤΙΑΣ 
Έχοντας υπόψη: 

1. Τον αριθμ. πρωτ. Δ. 5791 Οργανισμό της Κεντρικής Υπηρεσίας 
του Υπουργείου Οικονομικών. 

2. Την.αριθμ. 0.667/153/28.11.88 Διαταγή του Υπουργείου Οι¬ 
κονομικών. 

3. Τα άρθρα 15 και 31 του από 19/19.11.1932 Διατάγματος «περί 
στεγάσεως Δημοσίων Υπηρεσιών - ΦΕΚ 409/Α και κ.υ. απόφαση 
0.208/181/26.4.1982 - ΦΕΚ 214/Β, αποφασίζουμε: 

Α. Συγκροτούμε την Επιτροπή Στέγασης Δημοσίων Υπηρεσιών από: 

α) Τον αρμόδιο Προϊστάμενο Δ.Ο.Υ. ή το νόμιμο αναπληρωτή του, 
ως Πρόεδρο. 

β) Ένα μηχανικό του Δημοσίου. 

γ) Τον Προϊστάμενο της υπό στέγασης υπηρεσίας ή το νόμιμο ανα¬ 
πληρωτή του. 

δ) Ένα εκπρόσωπο Τοπικού Συλλόγου Εργαζομένων στο Δημόσιο, 
που υποδεικνύεται από την ΑΔΕΔΥ. 

Β. Ως αναπληρωματικά μέλη των ανωτέρω, ορίζουμε τους νόμιμους 
αναπληρωτές αυτών. 

Γ. Η Επιτροπή είναι αρμόδια για τη διεξαγωγή δημοπρασιών μίσθω¬ 
σης ιδιωτικών ακινήτων, για τη στέγαση δημοσίων υπηρεσιών και γνω¬ 
μοδοτεί για θέματα του άρθρου 31 του από 19/19.11.1932 Διατάγ¬ 
ματος. 

Δ. Η παρούσα ισχύει από τη δημοσίευσή της στην Εφημερίδα της Κυ¬ 
βερνήσεως. 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβερνήσεως. 

Ηγουμενίτσα, 22 Φεβρουάριου 1989 

Ο Νομάρχης 

ΠΑΝ. ΣΚΑΛΤΣΑΣ 

--♦- 

Αριθ. 776 (5) 

Συγκρότηση Επιτροπής καθορισμού των ορίων του αιγιαλού και παρα¬ 
λίας και θέσεων αμμοληψίας στο Ν. Θεσπρωτίας. 

Ο ΝΟΜΑΡΧΗΣ ΘΕΣΠΡΩΤΙΑΣ 
Έχοντας υπόψη: 

1. Τον αριθμ. πρωτ. Δ. 5791 Οργανισμό της Κεντρικής Υπηρεσίας 
του Υπουργείου Οικονομικών. 

2. Την αριθμ. 0.667/153/28.11.88 Διαταγή του Υπουργείου Οι¬ 
κονομικών. 

3. Το άρθρο του Α.Ν. 263/68 - ΦΕΚ 12/Α.και κ.υ. απόφαση 
0.208/181/1982 - ΦΕΚ 214/Β), αποφασίζουμε: 

Α. Συγκροτούμε την Επιτροπή καθορισμού ορίων αιγιαλού και παρα¬ 
λίας και θέσεων αμμοληψίας Νομού Θεσπρωτίας, από: 

α) Τον αρμόδιο για τα Δημόσια κτήματα Προϊστάμενο Δ.Ο.Υ., ως 
Πρόεδρο. 

β) Ένα μηχανικό του Δημοσίου. 

γ) Τον αρμόδιο Λιμενάρχη και 

δ) Τον Προϊστάμενο (Γιατρό), του τμήματος Κοινωνικών Υπηρεσιών 
της Νομαρχίας, όταν πρόκειται για αμμοληψία. 

Για αμμοληψία, εκτός παραλιακών ή θαλασσίων χώρων, αντί του 
Λιμενάρχη, συμμετέχει ο Διοικητής του οικείου Αστυνομικού Τμήματος 
ή Σταθμού. 

Η επιτροπή καθορίζει, κατά τις κείμενες διατάξεις την οριογραμμή 
του αιγιαλού και παραλίας και του παλαιού αιγιαλού και αποφασίζει ή 
γνωμοδοτεί κατά περίπτωση, κατά τις κείμενες διατάξεις, για τον καθο¬ 
ρισμό θέσεων αμμοληψίας. 

Β. Ως αναπληρωματικά μέλη των ανωτέρω, ορίζουμε τους νόμιμους 
αναπληρωτές αυτών. 

Γ. Η παρούσα ισχύει από τη δημοσίευσή της στην Εφημερίδα της Κυ¬ 
βερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ηγουμενίτσα, 22 Φεβρουάριου 1989 

.0 Νομάρχης 
ΠΑΝ. ΣΚΑΛΤΣΑΣ 

-- 

Αριθ. 777 (6) 

Συγκρότηση Επιτροπής Προεκτίμησης Απαλλοτριουμένων Ακινήτων 
στο Ν. Θεσπρωτίας. 

0 ΝΟΜΑΡΧΗΣ ΘΕΣΠΡΩΤΙΑΣ 
Έχοντας υπόψη: 

1. Τον αριθμ. πρωτ. Δ. 5791 Οργανισμό της Κεντρικής Υπηρεσίας 
του Υπουργείου Οικονομικών. 

2. Την αριθμ. 0.667/153/28.11.88 Διαταγή του Υπουργείου Οι¬ 
κονομικών. 

3. Το άρθρο 15 Ν.Δ. 797/1971 - ΦΕΚ 1/Α και άρθρο 11 Α.Ν. 
1731/1939 - ΦΕΚ 192/Α και κ.υ. απόφαση 0.208/181/1982 - 
ΦΕΚ 214/Β, αποφασίζουμε: 

Α. Συγκροτούμε την Επιτροπή προεκτίμησης απαλλοτριουμένων 
ακινήτων, από: 

α) Τον αρμόδιο Προϊστάμενο Δ.Ο.Υ., ως Πρόεδρο. 

β) Ένα μηχανικό του Δημοσίου. 

γ) Έναν εμπειρογνώμονα, που ορίζεται από τον Πρόεδρο, για τον 
προσδιορισμό της προσωρινής τιμής αποζημίωσης. 

Σε περίπτωση απαλλοτρίωσης αγροτικών ακινήτων ή δασικών εκτά¬ 
σεων ή ακινήτων στα οποία περιλαμβάνονται και μηχανολογικές εγκα¬ 
ταστάσεις, στην Επιτροπή μετέχει αντίστοιχα και ο αρμόδιος Προϊστά¬ 
μενος της Δ/ναης Γεωργίας, ή ο αρμόδιος Δασάρχης ή ο αρμόδιος 
Προϊστάμενος του Μηχανολογικού Τμήματος των περιφερειακών υπη¬ 
ρεσιών του Υπουργείου Περιβάλλοντος, Χωροταξίας και Δημοσίων Έρ¬ 
γων. Η αρμοδιότητα του καθενός προκύπτει από τήν τοποθεσία του ακι¬ 
νήτου, που απαλλοτριώνεται: 


Β. Η αρμοδιότητα της Επιτροπής προσδιορίζεται από τις διατάξεις 
του Ν.Δ. 797/1971 και Α.Ν. 1731/1939. 

Γ. Η παρούσα ισχύει από τη δημοσίευσή της στην Εφημερίδα της Κυ¬ 
βερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ηγουμενίτσα, 22 Φεβρουάριου 1989 

Ο Νομάρχης 
ΠΑΝ. ΣΚΑΛΤΣΑΣ 

- ♦- 

Αριθ. 778 (7) 

Συγκρότηση Επιτροπής Εκμίσθωσης και Εκποίησης Δημοσίων και 
Ανταλλαξίμων Κτημάτων στις Δ.Ο.Υ. Ν. Θεσπρωτίας. 

Ο ΝΟΜΑΡΧΗΣ ΘΕΣΠΡΩΤΙΑΣ 
Έχοντας υπόψη: 

1. Τον αριθμ. Πρωτ. Δ 5791 Οργανισμό της Κεντρικής Υπηρεσίας 
του Υπουργείου Οικονομικών. 

2. Την αριθμ. Ο 667/153/28.11.88 Διαταγή του Υπουργείου Οι¬ 
κονομικών. 

3. Το άρθρο 5 Ν.Δ. 1370/1942 (ΦΕΚ 135/Α) και κ.υ. απόφαση 
0.208/181/1982 (ΦΕΚ 214/Β), αποφασίζουμε: 

Α’. Συγκροτούμε την Επιτροπή Εκμίσθωσης και Εκποίησης Δημο¬ 
σίων και Ανταλλαξίμων Κτημάτων στις Δ.Ο.Υ., από τους: 

α) Τον αρμόδιο Προϊστάμενο της Δ.Ο.Υ. και προκειμένου για τις πε¬ 
ριφέρειες στις οποίες λειτουργούν Κτηματικές Υπηρεσίες τον αρμόδιο 
Προϊστάμενο της Κτηματικής Υπηρεσίας, ως Πρόεδρο. 

β) Ένα μηχανικό του Δημοσίου. ·\ 

γ) Ένα ανώτερο διοικητικό υπάλληλο, πτυχιούχο Ανωτάτης Σχο¬ 
λής, που αναπληρώνεται, σε περίπτωση έλλειψης, από τον κατά τόπο 
αρμόδιο Ειρηνοδίκη, οπότε στην περίπτωση αυτή, ο Ειρηνοδίκης προε¬ 
δρεύει της Επιτροπής. 

Β'. Ως αναπληρωματικά μέλη των ανωτέρω, ορίζουμε τους νόμιμους 
αναπληρωτές αυτών. 

Γ'. Η Επιτροπή διεξάγει, κατά τις κείμενες διατάξεις, τις δημοπρα¬ 
σίες εκμίσθωσης ή εκποίησης των δημοσίων και ανταλλαξίμων κτημά¬ 
των. 

Δ’. Η παρούσα ισχύει από τη δημοσίευσή της στην Εφημερίδα της 
Κυβερνήσεως.. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ηγουμενίτσα, 22 Φεβρουάριου 1989 

Ο Νομάρχης 
ΠΑΝ. ΣΚΑΛΤΣΑΣ 

-♦- 

Αριθ, ΕΣ 1293 (8) 

Ψήφιση Οργανισμού Εσωτερικής Υπηρεσίας Κοινότητας Μικροθηβών 

Ν. Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις: 

α) Του άρθρου 12 του Ν. 1188/81 «Περί κυρώσεως του Κώδικος 
περί καταστάσεως προσωπικού Ο.Τ.Α.». 

β) Του Ν. 1586/1986 «Βαθμολογική διάρθρωση των θέσεων του 
Δημοσίου, νομικών προσώπων δημοσίου δικαίου και των Ο.Τ.Α. και 
άλλες διατάξεις». 

γ) Του Π.Δ. 37α/1987 «Μερική επέκταση διατάξεων, που ισχύουν 
για τους δημοσίους υπαλλήλους και τους υπαλλήλους των άλλων Νομι¬ 
κών Προσώπων Δημοσίου Δικαίου και στους υπαλλήλους των Ο.Τ.Α. 
και προσαρμογή διατάξεων στις ρυθμίσεις του Ν. 1586/86». 

2. Την 5/1988 σύμφωνη γνωμοδότηση του Υπηρεσιακού Συμβου¬ 
λίου της Νομαρχίας άρθρου 5 Ν. 1188/81, αποφασίζουμε: 

Εγκρίνουμε την 28/1988 απόφαση του Κοινοτικού Συμβουλίου Μι- 
κροθηβών περί ψηφίσεως νέου Οργανισμού Εσωτερικής Υπηρεσίας της 
Κοινότητας ο οποίος έχει ως εξής: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


«ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΜΕΡΟΣ Α' 

Άρθρο 1 
ΟΡΓΑΝΩΣΗ 

Η Υπηρεσία της Κοινότητας οργανώνεται ως εξής: 

Γραμματεία 

Αυτή περιλαμβάνει τις παρακάτω θέσεις: 

Άρθρο 2 

ΔΙΑΡΘΡΩΣΗ ΔΙΑΒΑΘΜΙΣΗ ΘΕΣΕΩΝ 
1. ΜΟΝΙΜΟ ΠΡΟΣΩΠΙΚΟ 
α. ΚΑΤΗΓΟΡΙΑ ΔΕ 
Κλάδος ΔΕΙ Διοικητικού 

1. Μία (1) θέση Γραμματέα με βαθμούς Γ-Α (κλιμάκια 24-9). 
ΤΕΧΝΙΤΕΣ ΓΕΝΙΚΑ 

1. Μία (1) θέση υδραυλικών με βαθμούς Γ-Α (κλιμάκια 24-9). 

Άρθρο 3 

ΠΡΟΣΟΝΤΑ ΔΙΟΡΙΣΜΟΥ - ΚΑΘΗΚΟΝΤΑ κ.λπ. 

Για το διορισμό, τα καθήκοντα, τους περιορισμούς, τον χρόνο εργα¬ 
σίας, την αστική ευθύνη, τα δικαιώματα, άδειες, τις μεταβολές υπηρε¬ 
σιακής κατάστασης, το προβάδισμα, τις ποινές, τη λύση της υπαλληλι¬ 
κής σχέσης, την ιατροφαρμακευτική περίθαλψη και νοσοκομειακή, τα 
έξοδα κηδείας των μονίμων υπαλλήλων που προβλέπονται από τον Ορ¬ 
γανισμό Εσωτερικής Υπηρεσίας, ρυθμίζονται από τις διατάξεις του Ν. 
1188/1981 και των διαταγμάτων που εκδίδονται σε εκτέλεση του Νό¬ 
μου. 

Άρθρο 4 

ΑΡΜΟΔΙΟΤΗΤΕΣ ΚΑΙ ΑΝΤΙΚΕΙΜΕΝΑ 
ΤΗΣ ΔΙΟΙΚΗΤΙΚΗΣ ΥΠΗΡΕΣΙΑΣ 

Στην αρμοδιότητα της διοικητικής υπηρεσίας ανήκουν: 
ΓΡΑΜΜΑΤΕΑΣ ΚΟΙΝΟΤΗΤΑΣ 

α. Η μέριμνα για την τήρηση του βιβλίου επίπλων και σκευών και η 
διαφύλαξη αυτού. 

β. Η μέριμνα για την τήρηση και φύλαξη των προβλεπομένων από το 
Νόμο βιβλίων της Κοινότητας, των φακέλλων του αρχείου και τη σφρα¬ 
γίδα της Κοινότητας. 

γ. Η παραλαβή, αποσφράγιση, χαρακτηρισμός, πρωτοκόλληση, αρ¬ 
χειοθέτηση όλης της αλληλογραφίας της Κοινότητας, πλην της απόρρη¬ 
της αφού προηγουμένως τεθεί υπόψη του Προέδρου χωρίς καθυστέρηση 
και γίνουν οι δέουσες ενέργειες. 

δ. Η τήρηση πρακτικών των συνεδριάσεων του Κοινοτικού Συμβου¬ 
λίου, η καταχώρησή τους στο βιβλίο πρακτικών αυτού, η μέριμνα και η 
υπογραφή του και η έκδοση αντιγράφων. 

ε. Η κατάρτιση με τον Πρόεδρο σχεδίου του προϋπολογισμού της 
Κοινότητας, η σύνταξη και η συνυπογραφή με τον Πρόεδρο της Κοινό¬ 
τητας των βεβαιωτικών καταλόγων, επιβολής, βεβαιώσεως και ει- 
σπράξεως των εν γένει κοινοτικών εσόδων και η διεξαγωγή της εν γένει 
λογιστικής υπηρεσίας της Κοινότητας. 

στ. Η ενημέρωση του Προέδρου για την πορεία των οικονομικών εσό¬ 
δων της Κοινότητας και η προσυπογραφή με τον Πρόεδρο των χρηματι¬ 
κών ενταλμάτων της Κοινότητας. 

ζ. Η προσυπογραφή όλων των σχεδίων των προς υπογραφή εγγρά¬ 
φων και όλων των πιστοποιητικών και πινάκων που προβλέπουν οι 
ισχύουσες διατάξεις. 

η. Η επιμέλεια κατάρτισης του προγράμματος τέλεσης δημοσίων 
κοινοτικών εορτών και δεξιώσεων. 

θ. Η φροντίδα για τη λειτουργία τών υπηρεσιών της Κοινότητας 
ύδρευσης, φωτισμού, άρδευσης, γυμναστηρίου ως και πάσης άλλης δη- 
μιουργηθησομένης υπηρεσίας στο μέλλον. 

ι. Η τήρηση και φύλαξη των μητρώων αρρένων, δημοτολογίων και 
ληξιαρχικών βιβλίων. 

ια. Η διεξαγωγή κάθε υπηρεσίας που απορρέει από την ενάσκηση αρ¬ 
μοδιοτήτων, οι οποίες ανατίθενται στην Κοινότητα από Νόμους, δια¬ 
τάγματα κ.λπ. 

ΥΔΡΑΥΛΙΚΟΣ 


Ενεργεί την καταγραφή των ενδείξεων των υδρομετρητών και βοη¬ 
θάει στην εκτέλεση κάθε εργασίας για την καλή λειτουργία, επισκευή 
και συντήρηση όλου του δικτύου υδρεύσεως. 

Μεριμνά για την θέση σε λειτουργία και παύση των αντλιοστασίων 
της Κοινότητας. Ομοίως επιβλέπει τον καθαρισμό των δεξαμενών και 
την χλωρίωση του ύδατος, καθώς και στον αγωγό μεταφοράς νερού. 

Άρθρο 5 

Αυτός ο Οργανισμός ισχύει από τη δημοσίευσή του στην Εφημερίδα 
της Κυβερνήσεως. 

Η παρούσα να δημοσιευθεί στην Εφημερίδα της Κυβερνήσεως. 

Βόλος, 20 Φεβρουάριου 1989 

_ Ο Νομάρχης 
ΘΑΝΑΣΗΣ ΣΙΑΤΡΑΣ 

-♦- 

Αριθ. ΕΣ 16180 (9) 

Σύσταση συνδέσμου αποχέτευσης και βιολογικού καθαρισμού των πα¬ 
ραλιακών κοινοτήτων της Νότιας Πιερίας. 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1. Τις αριθ. 127/29.11.88, 74/10.10.1988, 56/14.11.1988, 
55/11.11.1988 και 75/13.12.1988, αποφάσεις των κοινοτικών 
συμβουλίων Λεπτοκαρυάς, Πλαταμώνα, Παντελεήμονα, Πόρων και 
Σκοτίνα σχετικά με τη σύσταση συνδέσμου αποχέτευσης και βιολογικού 
καθαρισμού των παραλιακών κοινοτήτων της Νότιας Πιερίας. 

2. Τις διατάξεις του άρθρου 177 του Π.Δ. 76/1985 (Δ.Κ.Κ.), απο¬ 
φασίζουμε: 

Διαπιστώνουμε τη νομιμότητα των αναφερομένων στην παράγραφο 
1 του σκεπτικού της παρούσας αποφάσεων των κοινοτικών συμβουλίων 
Λεπτοκαρυάς, Πλαταμώνα, Παντελεήμονα, Πόρων και Σκστίνας με τις 
οποίες συνιστούν Σύνδεσμο με την επωνυμία «Σύνδεσμος αποχέτευσης 
και βιολογικού καθαρισμού των παραλιακών Κοινοτήτων της Νότιας 
Πιερίας» και καθορίζουν έδρα του Συνδέσμου την Κοινότητα Λεπτοκα- 
ρυάς. 

Στους σκοπούς του Συνδέσμου περιλαμβάνονται η μελέτη, κατα¬ 
σκευή, διαχείριση και συντήρηση συστημάτων αποχέτευσης και βιολο¬ 
γικού καθαρισμού των Ο.Τ.Α. 

Η χρονική διάρκεια του Συνδέσμου είναι πενήντα (50) χρόνια. 

Έσοδα του Συνδέσμου είναι: 

α) Η ετήσια εισφορά κάθε Κοινότητας μέλους του Συνδέσμου που εί¬ 
ναι ίση με το 5% των τακτικών εσόδων του προηγουμένου έοους. 

β) Πρόσοδοι από την περιουσία του Συνδέσμου. 

γ) Πρόσοδοι από τους φόρους, τέλη και δικαιώματα που επιβάλλο¬ 
νται υπέρ του Συνδέσμου. 

δ) Δωρεές, επιχορηγήσεις και εισφορές από το Δημόσιο ή άλλους φο¬ 
ρείς του Δημόσιου τομέα ή άλλα νομικά πρόσωπα ή φυσικά πρόσωπα. 

ε) Επιχορηγήσεις από φορείς του Δημοσίου τομέα για την εκτέλεση 
έργων, την κάλυψη των αναγκών τους και την πληρωμή αποδοχών του 
προσωπικού τους. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κατερίνη, 22 Δεκεμβρίου 1988 

Ο Νομάρχης 
ΔΗΜ. ΒΑΣΙΛΕΙΑΔΗΣ 

-ψ- 

( 1 °) 

Κανονισμός Υπηρεσίας Συνδρομητικής Τηλομοιοτυπίας. 
ΟΡΓΑΝΙΣΜΟΣ ΤΗΛΕΠΙΚΟΙΝΩΝΙΩΝ ΤΗΣ ΕΛΛΑΔΑΣ Α.Ε. 

Το Διοικητικό Συμβούλιο του ΟΤΕ, κατά την 2093 συνεδρίασή του 
της 13ης Δεκεμβρίου 1988 (θέμα 12), αφού έλαβε υπόψη α) την εισή¬ 
γηση του Γενικού Διευθυντή, β) την 301.1/25/30.10.88 εισήγηση 
της Διευθύνσεως Συνδρομητικών Σχέσεων και γ) τις διατυπωθείσες 
κατά τη συζήτηση του θέματος απόψεις, αποφάσισε: 

Ενέκρινε το συνημμένο στην υπηρεσιακή εισήγηση σχέδιο Κανόνι- 

σμού με τίτλο «ΚΑΝΟΝΙΣΜΟΣ ΥΠΗΡΕΣΙΑΣ ΣΥΝΔΡΟΜΗΤΙΚΗΣ 
ΤΗΛΟΜΟΙΟΤΥΠΙΑΣ». 

Αθήνα, 28 Δεκεμβρίου 1988 

Ο ΓΡΑΜΜΑΤΕΑΣ του Δ.Σ. 

Δ. ΜΠΑΚΑΛΗΣ 


ΚΑΝΟΝΙΣΜΟΣ ΣΥΝΔΡΟΜΗΤΙΚΗΣ ΤΗΛΟΜΟΙΟΤΥΠΙΑΣ 
(ΤΕΓΕΕΑΧ) 

Άρθρο 1 

Αντικείμενο του Κανονισμού 

Αντικείμενο του παρόντος Κανονισμού είναι η ρύθμιση των σχέσεων 
του ΟΤΕ με τους συνδρομητές της Υπηρεσίας Συνδρομητικής Τηλο- 
μοιοτυπίας (ΤΕΕΕΕΑΧ). 

Άρθρο 2 
Ορισμοί 

1. Η Υπηρεσία Συνδρομητικής Τηλομοιοτυπίας είναι η Τηλεπικοι¬ 
νωνιακή Υπηρεσία που παρέχεται σε συνδρομητές τηλεφωνικών συνδέ¬ 
σεων, στις οποίες συνδέονται συσκευές τηλομοιοτυπίας. 

2. Τηλομοιοτυπία είναι η πιστή αναπαραγωγή από απόσταση κειμέ¬ 
νων, σχεδίων και κάθε μορφής εντύπων με τη βοήθεια καταλλήλων τερ¬ 
ματικών διατάξεων. 

Τα λαμβανόμενα αντίτυπα στο σταθμό λήψεως ονομάζονται τηλο- 
μοιότυπα. 

Άρθρο 3 

Προνόμιο 

Η Υπηρεσία Συνδρομητικής Τηλομοιοτυπίας, ως Τηλεπικοινωνιακή 
Υπηρεσία, εμπίπτει στο εκχωρημένο στον ΟΤΕ αποκλειστικό και ανα¬ 
παλλοτρίωτο προνόμιο της διοικήσεως, εκμεταλλεύσεως και επεξεργα¬ 
σίας στοιχείων των κάθε λογής τηλεπικοινωνιών στην Ελλάδα και με το 
εξωτερικό. 

Άρθρο 4 

Συνδρομητικός σταθμός τηλομοιοτυπίας 

Με τον όρο «Συνδρομητικός σταθμός τηλομοιοτυπίας» εννοείται ο τε¬ 
χνικός εξοπλισμός που συνδέεται στην τηλεφωνική γραμμή του συνδρο¬ 
μητή και περιλαμβάνει: 

α. Συσκευή τηλομοιοτυπίας, ήτοι μηχάνημα κατάλληλο για μεταβί¬ 
βαση και λήψη κειμένων, σχεδίων και κάθε μοφής εντύπων. 

β. Τηλεφωνική συσκευή και πιθανώς άλλη διάταξη προσπέλασης στο 
επιλεγόμενο τηλεφωνικό δίκτυο. 

γ. Εξοπλισμός συνδέσεως και ενδεχομένως πρόσθετο εξοπλισμό. 

Άρθρο 5 

Προμήθεια και συντήρηση 
του συνδρομητικού σταθμού τηλομοιοτυπίας 

1. Ο συνδρομητής προμηθεύεται τη συσκευή τηλομοιοτυπίας είτε 
από τον ΟΤΕ, είτε από το ελεύθερο εμπόριο. 

2. Η απαιτούμενη υποδομή για την εγκατάσταση του συνδρομητικού 
σταθμού τηλομοιοτυπίας στην τηλεφωνική γραμμή εξασφαλίζεται με 
μέριμνα και με δαπάνες του συνδρομητή. 

3. Ο ΟΤΕ διαθέτει συσκευές τηλομοιοτυπίας με ενοίκιο, για περιορι¬ 
σμένο χρονικό διάστημα και μόνο για τις παρακάτω περιπτώσεις: 

α. Προσωρινή αντικατάσταση συσκευής, την οποία έχει προμηθευθεί 
ο συνδρομητής από τον ΟΤΕ και η οποία έχει μεταφερθεί στα εργαστή¬ 
ριά του, για άρση βλόζβης η οποία έχει προκληθεί είτε από υπαιτιότητα 
του συνδρομητή, είτε από τυχαίο γεγονός. - 

β. Προσωρινή σύνδεση συσκευής για την κάλυψη εκτάκτων γεγονό¬ 
των ή αναγκών. 

4. Η συντήρηση της συσκευής τηλομοιοτυπίας γίνεται: 

α. Με μέριμνα του ΟΤΕ και δαπάνες του συνδρομητή, για τη συσκευή 
που προμηθεύτηκε από τον ΟΤΕ. 

β. Με μέριμνα και δαπάνες του συνδρομητή, για τη συσκευή που προ¬ 
μηθεύτηκε από το ελεύθερο εμπόριο. Στην περίπτωση αυτή ο συνδρομη¬ 
τής ευθύνεται για τυχόν ζημιές στις εγκαταστάσεις του ΟΤΕ ή ατυχή¬ 
ματα στο προσωπικό του ΟΤΕ ή σε κάθε τρίτο εξαιτίας πλημμελούς συ¬ 


ντήρησης. 

5. Η παρεχόμενη από τον ΟΤΕ συντήρηση της συσκευής τηλομοιοτυ- 
πίας γίνεται με καταβολή από το συνδρομητή τέλους συντηρήσεως, 
πέρα από το προβλεπόμενο στο άρθρο 8 του παρόντος Κανονισμού τέ¬ 
λους λειτουργίας του Συνδρομητικού σταθμού και περιλαμβάνει: 

α. Την περιοδική επιθεώρηση, τη ρύθμιση και τον εσωτερικό καθαρι¬ 
σμό της συσκευής. 

β. Την άρση των βλαβών στο χώρο του συνδρομητή ή στα εργαστή¬ 
ρια. 

γ. Την αξία των εξαρτημάτων, που αντικαθίστανται λόγω φθοράς 
από τη συνήθη χρήση και τη δαπάνη εργασίας για την αντικατάστασή 
τους. 

δ. Την προσωρινή αντικατάσταση της συσκευής τηλομοιοτυπίας για 
όσο χρονικό διάστημα η συσκευή του συνδρομητή βρίσκεται στα εργα¬ 
στήρια του ΟΤΕ, με σκοπό την άρση βλάβης, που προκλήθηκε κάτω 
από κανονικές συνθήκες λειτουργίας. 

6. Η ιχξία των απαιτουμένων εξαρτημάτων και η δαπάνη για την ερ¬ 
γασία αντικαταστάσεώς τους, όταν η φθορά οφείλεται σε υπαιτιότητα 
του συνδρομητή ή σε τυχαίο γεγονός, βαρύνουν σε κάθε περίπτωση το 
συνδρομητή. 

7. Η διάθεση των εξαρτημάτων, για τη συντήρηση ενός ορισμένου 
τύπου συσκευής τηλομοιοτυπίας, γίνεται από τον ΟΤΕ για όσο χρονικό 
διάστημα παρέχονται αυτά από τον προμηθευτή Οίκο. 

Άρθρο 6 

Έγκριση καταλληλότητας και έλεγχος 
της συσκευής τηλομοιοτυπίας 

1. Για να συνδεθεί μια συσκευή τηλομοιοτυπίας στην τηλεφωνική 
γραμμή του συνδρομητή, πρέπει να είναι τύπου εγκριμένου από τον 
ΟΤΕ. 

2. Η έγκριση δίνεται από τον ΟΤΕ, σύμφωνα με τις διατάξεις του 
Κανονισμού εγκρίσεων τηλεπικοινωνιακού τερματικού εξοπλισμού και 
αφού καταβληθούν, από τον ενδιαφερόμενο, οι πραγματικές δαπάνες 
ελέγχου των απαιτουμένων στοιχείων (περιγραφών, σχεδίων, συ¬ 
σκευών κ.τ.λ.), οι οποίες είναι δυνατό να καθορίζονται και κατ’ απο¬ 
κοπή. 

3. Ο ΟΤΕ έχει το δικαίωμα να ασκεί εποπτεία στους συνδρομητικούς 
σταθμούς τηλομοιοτυπίας, με σκοπό να διαπιστώνει την καλή λειτουρ¬ 
γία τους και τον τρόπο της συντήρησής τους. 

Σε περίπτωση που υπάρχουν αμφιβολίες, ως προς τη συμφωνία των 
τεχνικών χαρακτηριστικών συσκευής τηλομοιοτυπίας, με αυτά που 
έχουν εγκριθεί, ο ΟΤΕ μπορεί, κατά την κρίση του, να κάνει τις επιβαλ¬ 
λόμενες μετρήσεις και δοκιμές της συσκευής. 

Εφόσον διαπιστωθεί ότι τα τεχνικά χαρακτηριστικά της συσκευής τη- 
λομοιοτυπίας δε συμφωνούν με εκείνα που έχουν εγκριθεί, ο ΟΤΕ διακό¬ 
πτει τη σύνδεσή της, μετά από έγγραφη προειδοποίηση του συνδρομητή, 
που γίνεται τουλάχιστον πριν δέκα εργάσιμες ημέρες. 

4. Η σύνδεση συσκευής τηλομοιοτυπίας διακόπτεται αμέσως, εφόσον 
διαπιστωθεί ότι από τη λειτουργία της υπάρχει κίνδυνος να δημιουργη- 
θούν ανωμαλίες στις εγκαταστάσεις του ΟΤΕ ή εφόσον χρησιμοποιείται 
αντικανονικά. 

Άρθρο 7 

Συνδρομητής της Υπηρεσίας Συνδρομητικής Τηλομοιοτυπίας, 
αίτηση παροχής υπηρεσίας και δικαίωμα χρήσεως 

1. Κάθε φυσικό ή νομικό πρόσωπο ή κοινοπραξία που δεν αποτελεί 
νομικό πρόσωπο, εφόσον είναι συνδρομητής τηλεφώνου, μπορεί, σύμ¬ 
φωνα με τις διατάξεις του παρόντος Κανονισμού να γίνει συνδρομητής 
της Υπηρεσίας Συνδρομητικής Τηλομοιοτυπίας, με την υποχρέωση 
χρησιμοποιήσεως της συσκευής τηλομοιοτυπίας του για την εξυπηρέ¬ 
τηση μόνο των δικών του αναγκών. 

Παρόλα αυτά χρησιμοποίηση της συσκευής επιτρέπεται να γίνεται, 
μετά από συναίνεση του συνδρομητή και από πρόσωπα που συνοικούν ή 
συνεργάζονται με αυτόν στο χώρο, που είναι εγκαταστημένος ο σταθ¬ 
μός, καθώς και από το μισθωτή του ίδιου χώρου. 

2. Για την απόκτηση της ιδιότητας του συνδρομητή της Υπηρεσίας 
Συνδρομητικής Τηλομοιοτυπίας απαιτείται έγκριση του ΟΤΕ, που χο¬ 
ρηγείται μετά από έγγραφη αίτηση του ενδιαφερομένου. 




1498 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 8 

Σύνδεση συσκευής τηλομοιοτυπίας 

Η σύνδεση συσκευής τηλομοιοτυπίας στο επιλεγόμενο τηλεφωνικό δί¬ 
κτυο της Χώρας πραγματοποιείται αποκλειστικά από τον ΟΤΕ σε μια 
κύρια, ή δευτερεύουσα τηλεφωνική σύνδεση του συνδρομητή. 

Άρθρο 9 

Δαπάνες συνδέσεως 

Για τη σύνδεση συσκευής τηλομοιοτυπίας καταβάλλεται τέλος συνδέ¬ 
σεως, που προβλέπεται από το οικείο τιμολόγιο. 

Στην περίπτωση επαναλειτουργίας τηλεφωνικής συνδέσεως, στην 
οποία λειτουργούσε συσκευή τηλομοιοτυπίας, που είχε διακοπεί ορι¬ 
στικά λόγω καταγγελίας της συμβάσεως δεν εισπράττεται για δεύτερη 
φορά το τέλος συνδέσεως της συσκευής. 

Άρθρο 10 
Τέλη λειτουργίας 

Για τη λειτουργία συνδρομητικού σταθμού τηλομοιοτυπίας, κατα¬ 
βάλλεται μηνιαίο τέλος λειτουργίας, που καθορίζεται από το οικείο τι¬ 
μολόγιο. 

Ως ελάχιστη τιμολογητέα περίοδος χρεώσεως συνδρομητικού σταθ¬ 
μού τηλομοιοτυπίας ορίζεται ο ένας μήνας. 

Για λειτουργία διάρκειας μεγαλύτερης του μήνα καταβάλλεται: 

α. Για κάθε πλήρη ημερολογιακού μήνα το αντίστοιχο μηνιαίο τέλος. 

β. Για κλάσμα μήνα το 1/30 του αντίστοιχου μηνιαίου τέλους για 
κάθε μέρα. 

Άρθρο 11 

Αντικατάσταση ή μεταφορά 
συνδρομητικού σταθμού τηλομοιοτυπίας 

1. Η αντικατάσταση συσκευής τηλομοιοτυπίας ενός συνδρομητικού 
σταθμού, προϋποθέτει την έγκριση του ΟΤΕ. 

Η αποσύνδεση της παλαιάς συσκευής και η σύνδεση της νέας πραγ¬ 
ματοποιείται από τον ΟΤΕ, με καταβολή του προβλεπόμενου από το οι¬ 
κείο τιμολόγιο τέλους αντικαταστάσεως. 

2. Η σύνδεση ενός συνδρομητικού σταθμού τηλομοιοτυπίας στη νέα 
θέση, σε περίπτωση μεταφοράς του, πραγματοποιείται από τον ΟΤΕ, με 
καταβολή του προβλεπόμενου από το οικείο Τιμολόγιο τέλους συνδέ¬ 
σεως. 

Οι συνδρομητές υποχρεούται να προσκομίσουν τον τεχνικό εξοπλισμό 
του σταθμού στη νέα θέση συνδέσεως του. 

Άρθρο 12 

Κατάργηση συνδρομητικού σταθμού τηλομοιοτυπίας 
με αίτηση του συνδρομητή 

Η κατάργηση συνδρομητικού σταθμού τηλομοιοτυπίας γίνεται από 
τον ΟΤΕ ύστερα από: 

α. Αίτηση του συνδρομητή, που υποβάλλεται επτά τουλάχιστον εργά¬ 
σιμες ημέρες πριν από την επιθυμητή χρονολογία καταργήσεως και 

β. Την καταβολή του τέλους καταργήσεως, που προβλέπεται από το 
οικείο τιμολόγιο. 

Ο συνδρομητής βαρύνεται με τα τέλη λειτουργίας του σταθμού του 
μέχρι και τη χρονολογία καταργήσεως του. 

Άρθρο 13 

ή 

Επικοινωνία συνδρομητικής τηλομοιοτυπίας ' 
και τέλη επικοινωνίας 

Η επικοινωνία τηλομοιοτυπίας γίνεται μέσω των τηλεφωνικών συν¬ 
δέσεων, στις οποίες είναι συνδεδεμένοι οι επικοινωνούντες συνδρομητι¬ 
κοί σταθμοί τηλομοιοτυπίας. 

Οι επικοινωνίες τηλομοιοτυπίας χρεώνονται σαν τηλεφωνικές συν¬ 
διαλέξεις της συνδέσεως του καλούντος, σύμφωνα με το οικείο τηλεφω¬ 
νικό τιμολόγιο. 


Άρθρο 14 

Ευθύνη του ΟΤΕ για την ποιότητα 
των λαμβανομένων τηλομοιοτύπων 

Ο ΟΤΕ δεν έχει ευθύνη απέναντι στους ανταποκρινόμενους ή οποιο- 
δήποτε τρίτο για τυχόν ζημιά που θα γινότανε από την ποιότητα των 
λαμβανομένων τηλομοιοτύπων ή από τη μη λήψη τους. 

Άρθρο 15 

Αναγνώριση αυθαίρετης συνδέσεως ή μεταφοράς 
ή αντικαταστάσεως συνδρομητικού σταθμού τηλομοιοτυπίας 

1. Η αυθαίρετη σύνδεση συνδρομητικού σταθμού τηλομοιοτυπίας 
αποτελεί παράβαση των άρθρων 6 και 9 του παρόντος Καταστατικού 
και του άρθρου 3 του Τηλεφωνικού Κανονισμού. 

Για την αναγνώριση συνδέσεως συνδρομητικού σταθμού τηλομοιοτυ- 
πίας, με συσκευή τηλομοιοτυπίας εγκεκριμένου τύπου, που συνδέθηκε 
αυθαίρετα, ο συνδρομητής είναι υποχρεωμένος να υποβάλλει αίτηση 
αναγνωρίσεως και επιβαρύνεται: 

α. Με το διπλάσιο του προβλεπόμενου τέλους συνδέσεως και 

β. Με τα διπλάσια τέλη λειτουργίας, υπολογιζόμενα για το χρονικό 
διάστημα από της χρονολογίας της αυθαίρετης συνδέσεως του σταθμού 
και μέχρι της χρονολογίας αναγνωρίσεώς του. 

Σε περίπτωση αδυναμίας προσδιορισμού της χρονολογίας, που έγινε 
η αυθαίρετη σύνδεση, ο συνδρομητής επιβαρύνεται με τα διπλάσια τέλη 
λειτουργίας ενός τριμήνου. 

2. Για την αναγνώριση συνδέσεως συνδρομητικού σταθμού τηλο- 
μοιοτυπίας με συσκευή τηλομοιοτυπίας εγκεκριμένου τύπου, που μετα¬ 
φέρθηκε ή αντικαταστάθηκε αυθαίρετα, ο συνδρομητής είναι υποχρεω¬ 
μένος να υποβάλλει σχετική αίτηση και επιβαρύνεται με τα διπλάσια 
των προβλεπόμενων τελών, κατά περίπτωση. 

3. Στην περίπτωση της α,υθαίρετης συνδέσεως ή αντικαταστάσεως 
συσκευής τηλομοιοτυπίας μη εγκεκριμένου τύπου από τον ΟΤΕ, η συ¬ 
σκευή αποσυνδέεται από τον ΟΤΕ μέχρι την έκδοση αναγνωρίσεως κα¬ 
ταλληλότητας. 

Στην περίπτωση αυτή ο συνδρομητής επιβαρύνεται με το τέλος κα¬ 
ταργήσεως, που προβλέπεται από το οικείο τιμολόγιο και με τα διπλά¬ 
σια τέλη λειτουργίας, υπολογιζόμενα για το χρονικό διάστημα από τη 
χρονολογία αυθαίρετης συνδέσεως του σταθμού μέχρι και τη χρονολο¬ 
γία αποσυνδέσεώς του. 

Σε περίπτωση αδυναμίας προσδιορισμού της χρονολογίας αυθαίρε¬ 
της συνδέσεως ή της αυθαίρετης αντικαταστάσεως, ο συνδρομητής επι¬ 
βαρύνεται με τα διπλάσια τέλη λειτουργίας ενός τριμήνου. 

Άρθρο 16 

Κατάλογοι συνδρομητών 
της Υπηρεσίας Συνδρομητικής Τηλομοιοτυπίας 

1. Η έκδοση και διάθεση των Καταλόγων συνδρομητών της Υπηρε¬ 
σίας Συνδρομητικής Τηλομοιοτυπίας και των τυχόν παραρτημάτων 
τους γίνεται αποκλειστικά από τον ΟΤΕ. 

Στους Καταλόγους αυτούς καταχωρίζονται, με αίτησή τους, οι συν¬ 
δρομητές της Υπηρεσίας Συνδρομητικής Τηλομοιοτυπίας με σύστημα 
που καθορίζεται από τον ΟΤΕ. 

2. Κάθε συνδρομητής της Υπηρεσίας Συνδρομητικής Τηλομοιοτυ- 
πίας δικαιούται να κάνει μια καταχώριση για κάθε κύρια τηλεφωνική 
σύνδεση ή για κάθε εσωτερική τηλεφωνική σύνδεση Συνδρομητικού Κέ¬ 
ντρου, που έχει συνδρομητικό σταθμό τηλομοιοτυπίας. 

Η καταχώριση αυτή περιλαμβάνει τα παρακάτω στοιχεία: 

- Ονοματεπώνυμο, όταν ο συνδρομητής είναι φυσικό πρόσωπο. 

- Επωνυμία ή τίτλο της επιχειρήσεως, όταν ο συνδρομητής είναι νο¬ 
μικό πρόσωπο. 

- Διεύθυνση στην οποία βρίσκεται εγκαταστημένος ο συνδρομητικός 
σταθμός τηλομοιοτυπίας. 

- Ομάδα (ή ομάδες) λειτουργίας της συσκευής τηλομοιοτυπίας σύμ¬ 
φωνα με τις Συστάσεις της Διεθνούς Συμβουλευτικής Επιτροπής Τηλε¬ 
γραφίας και Τηλεφωνίας (Ο.Ο.Ι.Τ.Τ.). 

- Τρόποι λήψης των τηλομοιοτύπων (αυτόματα ή χειροκίνητα). 

- Υπεραστικό πρόθεμα (Ο), υπεραστικό κώδικα και αριθμό της κύ¬ 

ριας τηλεφωνικής συνδέσεως (και εσωτερικό τηλέφωνο, αν πρόκειται 
για Συνδρομητικό Κέντρο), όπου έχει συνδεθεί ο συνδρομητικός σταθ¬ 
μός τηλομοιοτυπίας. η 

Η καταχώριση των παραπάνω στοιχείων γίνεται απλώς για το συν- 

δρομητή, ανεξάρτητα από τον αριθμό των τυπογραφικών στίχων που 
καταλαμβάνονται στον Κατάλογο. 

3. Οι συνδρομητές που δεν επιθυμούν να καταχωριστούν στον Κατά¬ 
λογο της Υπηερσίας Συνδρομητικής Τηλομοιοτυπίας δεν καταβάλλουν 
τέλος. 

4. Ο συνδρομητής μπορεί να ζητήσει να καταχωριστεί στον Κατά¬ 
λογο, ακόμη κι αν η τηλεφωνική σύνδεση στην οποία συνδέεται ο συν¬ 
δρομητικός σταθμός του είναι μη ανακοινώσιμη. 

Στην περίπτωση αυτή, ο συνδρομητής, με την παραπάνω αίτησή του, 
παρέχει στον ΟΤΕ την ευχέρεια να δίνει πληροφορίες σχετικές με την 
ιδιότητά του ως συνδομητή της Υπηρεσίας Συνδρομητικής Τηλομοιοτυ- 
πίας. 

5. Ο συνδρομητής μπορεί να ζητήσει ακόμη: 

α. Να περιληφθούν: 

(1) Άλλα πρόσθετα στοιχεία (π.χ. επαγγελματική ιδιότητα ή δρα¬ 
στηριότητα) στην πρώτη καταχώρισή του. 

(2) Άλλες παραπέρα καταχωρίσεις, είτε του ίδιου (π.χ. με άλλη ιδιό¬ 
τητα) είτε τρίτου. 

Στις εν λόγω περιπτώσεις (1) και (2) ο συνδρομητής καταβάλλει τα 
τέλη, που καθορίζονται από το οικείο τιμολόγιο. 

β. Να καταχωριστεί τρίτο πρόσωπο, ως πρώτη καταχώριση στον 
Κατάλογο αντί του συνδρομητή. 

Στην περίπτωση αυτή, δεν καταβάλλεται τέλος από τον καταχωριζό- 
μενο τρίτο, εφόσον στην καταχώριση αυτή περιλαμβάνονται μόνο τα 
στοιχεία πρώτης καταχωρίσεως, όπως αυτά αναφέρονται στην ανω¬ 
τέρω παράγραφο 2. 

6. Στις περιπτώσεις, που ζητείται η καταχώριση τρίτου προσώπου 
πρέπει: 

α. Να υπάρχει σχέση του τρίτου προσώπου με το χώρο, που βρίσκε¬ 
ται η τηλεφωνική σύνδεση (διαμονή, επαγγελματική σχέση με το συν¬ 
δρομητή ή με το χώρο). 

β. Να υπογραφεί η αίτηση καταχωρίσεως από το συνδρομητή του τη¬ 
λεφώνου και από τον καταχωριζόμενο τρίτο. 

7. Το τρίτο πρόσωπο, που καταχωρίζεται, γίνεται συνοφειλέτης «εις 
ολόκληρον» με το συνδρομητή έναντι του ΟΤΕ, για τις οφειλές από την 
κύρια τηλεφωνική σύνδεση και το συνδρομητικό σταθμό τηλομοιοτυ- 
πίας. 

8. Ο ΟΤΕ μπορεί ν’ αρνείται καταχωρίσεις για εύλογη αιτία, όπως 
στις περιπτώσεις που το περιεχόμενο των αιτουμένων καταχωρίσεων 
αντίκειται στο Νόμο ή τα χρηστά ήθη. 

9. Κάθε: 

α. καταχώριση μεταβάλλεται ή διαγράφεται ύστερα από έγγραφη αί¬ 
τηση του συνδρομητή. 

β. καταχώριση τρίτου μεταβάλλεται, ύστερα από έγγραφη αίτηση 
του συνδρομητή και του τρίτου. 

γ. διαγραφή καταχωρίσεως τρίτου γίνεται ύστερα από έγγραφη αί¬ 
τηση είτε του συνδρομητή, είτε του τρίτου. 

Οι μεταβολές και διαγραφές αυτές ισχύουν από την επόμενη έκδοση 
του Καταλόγου. 

10. Ο ΟΤΕ δεν έχει καμιά ευθύνη για την ορθότητα και νομικότητα 
των στοιχείων, που παρέχονται από τους συνδρομητές στην αίτηση κα- 
ταχωρίσεώς τους. 

11. Για κάθε συνδρομητικό σταθμό τηλομοιοτυπίας, καταχωρισμένο 
στον οικείο Κατάλογο, διατίθεται στο συνδρομητή δωρεάν από τον 0ΤΕ 
ένας Κατάλογος, καθώς και τυχόν παραρτήματά του. 

12. Η τιμή πωλήσεως των Καταλόγων των συνδρομητών της Υπη¬ 
ρεσίας Συνδρομητικής Τηλομοιοτυπίας ορίζεται με απόφαση του Διοι¬ 
κητικού Συμβουλίου του ΟΤΕ, η οποία εγκρίνεται σύμφωνα με το 
Νόμο. 

13. Για την από οποιαδήποτε αιτία παράλειψη καταχωρίσεως, την 
ανεπαρκή ή εσφαλμένη καταχώριση ή τα τυπογραφικά λάθη στους Κα¬ 
ταλόγους των συνδρομητών τηλομοιοτυπίας, ο ΟΤΕ δεν έχει καμιά ευ¬ 
θύνη απέναντι στο συνδρομητή, εκτός από την επιστροφή των τελών, 
που τυχόν καταβλήθηκαν. 

Άρθρο 17 

Εφαρμογή διατάξεων άλλων Κανονισμών 

Περιπτώσεις που αφορούν στην Υπηρεσία Συνδρομητικής τηλομοιο- 
τυπίας και δεν καλύπτονται από τις διατάξεις του παρόντος Κανονι¬ 
σμού, ρυθμίζονται από τις διατάξεις του Τηλεφωνικού Κανονισμού και 
του Κανονισμού Μεταβιβάσεως Δεδομένων. 


Άρθρο 18 

Ειδικές περιπτώσεις εξυπηρετήσεως των Κρατικών Αρχών, Ξένων 
Αποστολών και Πρεσβειών 

Ειδικές περιπτώσεις παροχής υπηρεσιών συνδρομητικής τηλομοιο- 
τυπίας στις Κρατικές Αρχές (πολιτικές και στρατιωτικές), Ξένες Απο¬ 
στολές και Πρεσβείες, καθώς και ο τρόπος καταβολής των δαπανών, εί¬ 
ναι δυνατό να ρυθμίζονται, κατά την κρίση του ΟΤΕ, κατά παρέκκλιση 
των διατάξεων του παρόντος Κανονισμού. 

Άρθρο 19 

Ισχύς των διατάξεων 

1. Οι διατάξεις του παρόντος Κανονισμού έχουν ισχύ μετά τρίμηνο 
από τη δημοσίευσή τους στην Εφημερίδα της Κυβερνήσεως και μπορεί 
να τροποποιούνται με την ίδια διαδικασία που τηρήθηκε για την έγκριση 
και δημοσίευσή τους. 

2. Οι διατάξεις του παρόντος Κανονισμού διέπουν τις σχέσεις του συ¬ 
νόλου των συνδρομητών τηλομοιοτυπίας, ανεξάρτητα από το χρόνο συν- 
δέσεώς τους στο δίκτυο του Οργανισμού. 

Αθήνα, 31 Ιανουάριου 1989 

Ο Πρόεδρος 
Δ. ΠΑΛΑΙΟΘΟΔΩΡΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 


( 11 ) 

Στη Δ1γ/30812/88/27.1.1989 απόφαση του Υπουργού Υγείας, 
Πρόνοιας και Κοινωνικών Ασφαλίσεων, που δημοσιεύτηκε στο ΦΕΚ 
67/31.1.1989 (τ.Β'), σχετικά με σύσταση και συγκρότηση Δεύτερου 
Δευτεροβάθμιου Συμβουλίου επιλογής Ιατρικού και Οδοντιατρικού 
Προσωπικού Νοσηλευτικών Ιδρυμάτων, επέρχονται οι κατωτέρω διορ¬ 
θώσεις: 

Αντί του εσφαλμένου: 

«Ειδικότητα Παιδοχειρουργικής 

Νικόλαο Τζαβάρα με αναπληρωτή του τον Νικηφόρο Αγγελό- 
πουλο» 

Τίθεται το σωστό: 

«Φώτιο Καλφαρέντζο με αναπληρωτή του τον Κων/νο Σιμό- 
πουλο». . ■ 

Αντί του εσφαλμένου: 

«Ειδικότητα Ενδοκρινολογίας 

Δ. Δάκου-Βουτεράκη» 

Τίθεται το σωστό: 

«Δ. Δάκου-Βουτετάκη». 

(Από το Υπουργείο Υγείας, Πρόνοιας και Κοινωνικών Ασφαλίσεων) 


- ♦- 

( 12 ) 

Στη Δ1γ/39705/88/27.1.1989 απόφαση του Υπουργού Υγείας, 
Πρόνοιας και Κοινωνικών Ασφαλίσεων, που δημοσιεύτηκε στο ΦΕΚ 
67/31.1.1989 (τ.Β'), σχετικά με σύσταση και συγκρότηση Δευτερο¬ 
βάθμιου Συμβουλίου Επιλογής Ιατρικού και Οδοντιατρικού Προσωπι¬ 
κού Νοσηλευτικών Ιδρυμάτων, επέρχονται οι κατωτέρω διορθώσεις: 
Αντί του εσφαλμένου: 

«Ειδικότητα Ενδοκρινολογίας 

Δ. Κούτρα με αναπληρωτή του τον Μ. Μπατρίνο» 

Τίθεται το σωστό: 

«Δ. Κούτρα με αναπληρωτή του την Δ. Δάκου-Βουτετάκη». 

Αντί των εσφαλμένων: 

«Στεφανία Σαραντίδου 
I. Φόρογλου» 

Τίθενται τα σωστά αντίστοιχα 

«Στεφανία Γεραντίδου 1 

Γ. Φόρογλου». 

(Από το Υπουργείο Υγείας, Πρόνοιας και Κοινωνικών Ασφαλίσεων) 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



